**KRAKIŲ MIKALOJAUS kATKAUS GIMNAZIJOS 2022 m. VEIKLOS KOKYBĖS ĮSIVERTINIMAS**

|  |  |  |  |  |  |
| --- | --- | --- | --- | --- | --- |
| **Sritis** | **Rodiklis** | **Vertini-mo lygis prieš projektą** | **Vertini-mo lygis po metų/po projekto** | **Pokytis (įrašyti - rezultatai pagerėjo, pablogėjo, liko tokie patys)** | **Įrodymai ir/ar argumentai, ir/ar priežastys** |
| 1. Rezultatai | 1.1. Asmenybės tapsmas  Daiva  Aušrelė | 3 lygis | 3 lygis | Liko tokie patys | **Mokiniai moka bendradarbiauti, noriai dalyvauja bendrose veiklose ir prisiima atsakomybę. Jie yra geranoriški, pasitiki savo jėgomis ir nebijo iššūkių.**  Remiantis mokinių tarybos veiklos ataskaitos duomenimis, 2021–2022 m. m. mokinių taryba organizavo 3 renginius gimnazijos bendruomenei, 9 mokinių apklausas, kartu su gimnazijos specialistais vykdė 4 mokymus apie sveiką gyvenseną, nuolat vyko diskusijos su gimnazijos direktoriumi atstovaujant visos mokinių bendruomenės interesus. Mokinių taryba 13 kartų atstovavo gimnaziją renginiuose ir forumuose rajone bei šalyje. Gimnazijos mokinių tarybos veikloje dalyvavo 9 mokiniai (4,6 proc.).  67,3 proc. mokinių dalyvauja neformaliojo švietimo veiklose.  2021–2022 m. m. atstovaujant gimnaziją ir Kėdainių Sporto mokyklą 22 mokiniai dalyvavo 22 -ose skirtingų sporto šakų varžybose, kuriose iškovojo 78 prizines vietas.  Remiantis partnerio – Krakių kultūros centro pateiktais duomenimis 2021–2022 m. m. 20 mokinių aktyviai ir nuolat savanoriavo Krakių kultūros centro renginiuose. Ilgalaikės savanorystės sutartis sudarė ir 6 mėn. Krakių kultūros centre savanoriavo 2 mokiniai, kuriems už ilgalaikę savanorystę prie stojamojo balo buvo pridėta 0,25 balo. Visa tai rodo mokinių gebėjimą planuoti ateitį.  2021–2022 m. m. vykdyti 3 eTwinning (47 mok.) ir 3 socialiniai projektai (150 mok.). Vykdoma geros savijautos programa (8 užsiėmimai gerinantys mokinių savijautą, psichinę ir fizinę sveikatą ( 170 mok.) Iš viso projektuose dalyvavo 170 mokinių (68,5 proc.).  **Mokiniams ugdytis socialines kompetencijas ir atsparumą neigiamoms įtakoms padeda gimnazijoje vykdomos įvairios prevencinės veiklos.**  Gimnazijoje vykdomos 6 prevencinės programos: ,,Įveikiame kartu“ ir ,,Obuolio draugai“ (1–4 kl., ,,Dramblys“ (5a kl.), „Paauglystės kryžkelės” (5–8 kl.), ,,Raktai į sėkmę” (I–IV kl.). Į ugdymo turinį (5–IV kl.) integruojamos 2 prevencinės programos, kuriose dalyvauja 100 proc. mokinių: Sveikatos ir lytiškumo ugdymo bei rengimo šeimai bendroji programa bei Alkoholio, tabako ir kitų psichiką veikiančių medžiagų vartojimo prevencijos programa.  Tėvų apklausos teiginio ,,Mokytojai, sužinoję apie vykstančias patyčias, išsyk sprendžia šią problemą” pritarimų įvertis 2,5. Tai rodo, jog mokiniai geba save valdyti stresinėse situacijose, moka konstruktyviai spręsti konfliktus ir problemas.  2021 m. gimnazija įsiliejo į Gamtosauginių  mokyklų tinklą. |
|  | 1.2. Mokinio pasiekimai ir pažanga  Ingrida  Rasida | 2 lygis | 2 lygis | Išliko stabilus | **Mokiniams sudaromos sąlygos savivaldžiam**  **mokymuisi. Mokiniai skatinami išsikelti tikslus, planuoti savo mokymąsi.**  Dauguma mokytojų skatina ir moko mokinius planuoti savo mokymąsi, tačiau beveik pusė 5–12 klasių mokinių teigia, kad jiems pamokose nelengva nusimatyti mokymosi tikslus ir prisiimti atsakomybę.  Mokinių apklausos teiginio ,,Pamokose mes skatinami kelti sau mokymosi tikslus, planuoti savo darbą“ pritarimų vertė yra 2,3, mokytojų anketos teiginio ,,Aš padedu mokiniams išsikelti mokymosi tikslus, planuoti savo darbą” pritarimų vertė yra 3,2. Mokinių apklausos teiginio ,,Man lengva planuoti savo mokymąsi, pamokoje nusimatyti tikslus (ko išmoksiu)“ pritarimų vertė yra 1,7.  **Gimnazijoje nuolat stebima ir analizuojama mokinių individuali pažanga ir mokinių pasiekimai**  Mokykla yra priėmusi susitarimus dėl individualios mokinio pažangos stebėjimo, kurie užfiksuoti parengtame ,,Mokinių individualios pažangos stebėjimo ir fiksavimo apraše“. 97 proc. mokytojų, administracija ir apie 90 proc. mokinių stebi, fiksuoja ir analizuoja individualią pažangą. Mokinių individualios pažangos pokyčiai aptariami per individualius pokalbiu su mokiniais ir tėvais ir su administracija bei analizuojami metodinėse grupėse. 1–8 ir Ig–IVg klasių bendras visų mokinių pažangumas 2021–2022 mokslo metais pakilo 0,2 proc. ir siekia 94,8 proc. 2 proc. daugiau mokinių nei 2020–2021 mokslo metais savo mokymosi rezultatus pagerino, tačiau mokslo metų kokybė krito 5,3 proc.  **2022 metų mokinių pagrindinio ugdymo pasiekimų patikrinimo rezultatai:**  lietuvių kalbos ir literatūros surinktų taškų vidurkis yra 54 taškai iš 80 (rezultato procentais vidurkis 67,5), įvertinimų vidurkis 7,3 (Kėdainių r. savivaldybėje įvertinimų vidurkis 6,4). PUPP matematikos surinktų taškų vidurkis yra 21,6 taško iš 45 (rezultato procentais vidurkis 48,0), įvertinimų vidurkis 5,4 (Kėdainių r. savivaldybėje įvertinimų vidurkis 3,9). Lyginant su praėjusių metų rezultatais pastebėta, kad lietuvių kalbos ir literatūros surinktų taškų vidurkis pakilo 5,4 taško, o matematikos surinktų taškų vidurkis yra vienu tašku žemesnis. Lietuvių kalbos ir literatūros PUPP rezultatai yra geri (3 lygis), o matematikos rezultatai yra patenkinami (2 lygis).  **2022 metų nacionalinio mokinių pasiekimų patikrinimo rezultatai**:  4 klasės mokinių skaitymo testo surinktų taškų vidurkis yra 16,2 iš 30 (rezultato procentais vidurkis 58,8), matematikos testo surinktų taškų vidurkis 19,5 iš 36 (rezultato procentais vidurkis 61,3), pasaulio pažinimo testo surinktų taškų vidurkis yra 28,4 iš 40 (rezultato procentais vidurkis 80,5). Bendras visų rezultatų vidurkis procentais siekia 66,9. 4 klasės mokinių NMPP rezultatai viršija vidurkį, yra geri (3 lygis).  6 klasės mokinių skaitymo testo surinktų taškų vidurkis yra 24,7 iš 32 (rezultato procentais vidurkis 77), matematikos testo surinktų taškų vidurkis yra 14,9 iš 36 (rezultato procentais vidurkis 41,3). Bendras visų rezultatų vidurkis procentais siekia 59,15. 6 klasės mokinių NMPP rezultatai yra pakankamai vidutiniški (2 lygis).  8 klasės mokinių skaitymo testo surinktų taškų vidurkis yra 25,7 iš 36 (rezultato procentais vidurkis 71,3), matematikos testo surinktų taškų vidurkis yra 20,1 iš 45 (rezultato procentais vidurkis 44,7), gamtos mokslų testo surinktų taškų vidurkis yra 28,3 iš 50 (rezultato procentais vidurkis 56,5), socialinių mokslų testo surinktų taškų vidurkis yra 27,9 iš 50 (rezultato procentais vidurkis 55,7). Bendras visų rezultatų vidurkis procentais siekia 57,1. 8 klasės mokinių NMPP rezultatai yra patenkinami (2 lygis).  **2022 metų brandos egzaminų rezultatai:**  5 brandos egzaminų rezultatų vidurkis gimnazijoje 2022 metais yra aukštesnis nei Kėdainių r. savivaldybėje, o 4 egzaminų vidurkis aukštesnis nei šalyje: lietuvių k. balų vidurkis gimnazijoje yra 60,2 (rajone 53,8, šalyje 48,3) balai, matematikos – 24,8 (rajone 24,3), istorijos balų vidurkis gimnazijoje yra 53,8 (rajone 51,6, šalyje 48 balai), biologijos – 76,3 (rajone 50,2, šalyje 46,1), fizikos – 52 (rajone 46,7, šalyje 51,6). Dviejų brandos egzaminų rezultatai 2022 metais lyginant su 2021 metais gimnazijoje pagerėjo (lietuvių k. ir literatūra bei biologija). Bendras visų rezultatų vidurkis siekia 49,4 (2 lygis). |
| 2. Pagalba mokiniui | 2.1. Orientavimasis į mokinio asmenybės  tapsmą  Vida  Jolanta | 2 lygis | 3 lygis | Pagerėjo | **Gimnazijoje mokiniams sudaromos sąlygos pažinti savo gabumus, mokoma įsivertinti bei tobulinti asmenines kompetencijas, pakankamas dėmesys skiriamas karjeros planavimui.**  Mokiniams sudaromos sąlygos pažinti ir ugdytis savo gabumus ir polinkius.   Ugdymo karjerai koordinatorė 5–12 klasių mokiniams pravedė 10 klasės valandėlių („Mano vertybių skalė”, „Mano artimi ir tolimi tikslai”, „Profesijų grupės”). Visi (100 proc.)  klasių vadovai organizuoja mokinių asmenybės pažinimo testus.: „Mano asmeninės savybės”, „MBTI asmenybės testas”, „Laiko ir kitų išteklių paskirstymas sudarant karjeros planą”, „Kompetencijų įsivertinimo anketa”, ir pan. 5–10 klasių mokiniai rengia karjeros planus. Mokiniai išsiaiškina savo asmenybės stiprybes, pažintinius gebėjimus.    70 proc. apklaustų mokinių teigia, kad „klasių vadovai ir mokytojai žino mano gabumus ir polinkius” (pritarimų vertė 2,1). Teiginio „Mokykloje siekiama pažinti mokinių poreikius, polinkius ir gabumus“ mokytojų pritarimų įvertis -  3,3. Tėvai apklausos teiginį „Mokytojai nori pažinti vaiką, jo poreikius ir polinkius“ įvertino 2,5.  Teiginio „Mokykloje yra įdomių būrelių, renginių ir kitų veiklų, leidžiančių atsiskleisti asmenybei” , mokinių pritarimų įvertis - 2,0. Tėvai skatina vaiką lankyti mokykloje organizuojamus neformaliojo švietimo būrelius (pritarimų vertė 2,9). Mokinių apklausos teiginio „Darome bendras veiklas už mokyklos ribų (su kitų mokyklų mokiniais, įvairiomis organizacijomis ir kt.)“ pritarimų vertė 1,8 rodo, kad gimnazijos mokiniai nepilnai pasinaudoja galimybėmis įsitraukti į Krakių kultūros centro ir jo skyrių veiklas.  Mokiniai supranta išsilavinimo ir mokymosi vertę, žino savo gabumus, pasitiki savo jėgomis, nebijo iššūkių, turi tolesnio mokymosi siekių ir planų. Karjeros galimybės siejamos su ugdymosi galimybėmis.  Gimnazijoje vyko 8 pamokos – susitikimai su aukštųjų bei profesinio rengimo ugdymo įstaigų atstovais, 7 pamokos su buvusiais gimnazijos mokiniais, 2 pamokas vedė tėvai. Organizuotos 7 karjeros išvykos į įmones ir ugdymo įstaigas, vyko karjeros ugdymo dienos „Pasimatuok profesiją” renginiai, kurių metu tėvai skirtingų klasių mokiniams pristatė savo profesijas.  Susitikimai, išvykos ypač motyvuoja ugdytinius,  praplečia jų akiratį, suteikia  pasitikėjimo savo jėgomis. |
|  | 2.2. Orientavimasis į mokinių poreikius  Rita  Vitalija | 2 lygis | 3 lygis | Pagerėjo | **Mokykloje susitarta dėl paramos ar pagalbos teikimo mokiniams tvarkos, daug dėmesio skiriama mokinių sisteminei pagalbai siekiant gerinti kiekvieno mokinio pasiekimus**  Mokinių nuomonės klausimyno teiginio „Jei ko nors nesuprantu, visuomet galiu nueiti į konsultacijas“pritarimų vertė 2,6 (iš 4) ir mokytojų nuomonės klausimyno teiginio „Mokykloje sudaromos sąlygos mokiniams konsultuotis po pamokų“ pritarimų vertė 3,4 (iš 4) rodo, kad mokiniams suteiktos galimybės lankyti įvairių mokomųjų dalykų konsultacijas. 2021–2022 m. m. 57 proc. mokinių pagerino vokiečių k., 62 proc. geografijos, 46 proc. chemijos, 35 proc. anglų k., metinius rezultatus.  Pagal projektą „Kokybės krepšelis“ 2021–2022 m. m. vyko personalizuotos matematikos (Ig klasei) ir lietuvių kalbos ir literatūros (IIg klasei) konsultacijos po 1 val. per savaitę. Ig klasėje matematikos metinis pažymių vidurkis 5,5. 74 proc. Ig klasės mokinių pasiekė matematikos aukštesnįjį ir pagrindinį pasiekimų lygį, o 26 proc. Ig klasės mokinių pasiekė patenkinamą pasiekimų lygį. Nepasiekusių patenkinamo lygio nebuvo. Lietuvių k. ir literatūros IIg klasėje rezultatai pagerėjo + 0,7 (2020–2021 m. m. metinis pažymių vidurkis buvo 6,00, o 2021–2022 m. m. - 6,7). 60 proc. mokinių pasiekė aukštesnįjį ir pagrindinį pasiekimų lygį ir 40 proc. mokinių pasiekė patenkinamą pasiekimų lygį. Nepasiekusių patenkinamo lygio nebuvo.  **Mokytojai pripažįsta mokinių skirtybes, į kurias atsižvelgia organizuodami mokymąsi, siekiama suasmeninti mokymąsi**  2021–2022 m. m. gimnazijoje ir jos skyriuose ugdomi 85 specialiųjų poreikių mokiniai, iš jų 76 teikiama logopedo pagalba 1–2 kartus per savaitę. Specialiojo pedagogo pagalba teikiama 34 mokiniams 2–3 kartus per savaitę. Mokytojo padėjėjo pagalba teikiama 14 mokinių 2–5 val. per dieną.  Lyginant 2020–2021 m. m. ir 2021–2022 m. m., individualią pažangą padarė 18 (52,9 proc.) mokinių, mokomų pagal pritaikytas ir individualizuotas bendrąsias programas +24,3 (buvo 8 mokiniai, 28,6 proc.). Nepatenkinamai baigė mokslo metus 1 mokinys (3 proc.).  **Gimnazija rūpinasi savo mokiniais**  Mokinių nuomonės klausimyno teiginio „Mokykloje yra pakankamai įvairių erdvių dirbti ir ilsėtis“ pritarimų vertė 2,3 (iš 4), mokytojų pritarimų vertė - 3,6. Tai leidžia teigti, kad gimnazijos erdvės pritaikytos mokinių ugdymui ir poilsiui. 2022 m. mokykla dalyvauja *Mokyklų edukacinių erdvių konkurse*. Kuriamos naujos erdvės, atnaujinamos esamos erdvės, papildant naujomis priemonėmis: informacinis stendas, buvusioje Krakių Kotryniečių vienuolyno vietoje; edukacinės erdvės „Vabalų miestelis“. Informacinis stendas, ,,Vabalų viešbučiai“ medžiuose; „Šikšnosparnių namai“. Informacinis stendas, inkilai gimnazijos sode gyvenantiems šikšnosparniams; „Smėlio sala“. Erdvė, skirta supažindinti su nederlingų žemių augalija – smilgomis ir jų įvairove; „Natūrali pieva“. Informacinis stendas, natūralios pievos plotas augalų, vabzdžių stebėjimui, mokant apie žydinčių pievų bioįvairovės svarbą; „Langas į pasaulį“ geografijos, gamtos pažinimo, biologijos pamokoms. Informacinis stendas „Biomų žemėlapis“ ir dvi lauko klasės. Visiems gimnazijos mokiniams sudaromos galimybės mokytis ir ilsėtis įvairiose gimnazijos erdvėse.  Mokytojų nuomonės klausimyno teiginio „Mokykloje siekiama pažinti mokinių poreikius, polinkius ir gabumus“ pritarimų vertė 3,3 (iš 4) (2020 m. – 3,3). Tėvų nuomonės “Mokytojai nori geriau pažinti mano vaiką, jo poreikius ir polinius” pritarimų vertė 0,4 įverčio dalimi aukštesnė nei mokinių. Gimnazijoje skiriama pakankamai dėmesio mokinių mokymosi poreikių, gabumų ir galimybių identifikavimui. |
|  | 2.3. Mokyklos bendruomenės susitarimai dėl kiekvieno mokinio ugdymosi sėkmės  Irma Ž.  Airida | 2 lygis | 3 lygis | Pagerėjo | **Mokyklos bendruomenės nariai atsakingai dalyvauja įgyvendindami išsikeltus mokyklos tikslus ir uždavinius, periodiškai įsivertina jų įgyvendinimą, rezultatus.**  Nacionalinio mokinių pasiekimų patikrinimo, pagrindinio ugdymo pasiekimų patikrinimo ir brandos egzaminų rezultatai aptariami metodinėse grupėse, vaiko gerovės komisijoje, mokytojų taryboje. Numatomi prioritetai, kam skirti reikiamą dėmesį, ieškoma būdų, kaip patirti didesnę mokymosi sėkmę. Skiriamos papildomos konsultacijos mokiniams. Kalendorinių metų pabaigoje kiekvienas mokytojas įsivertina savo veiklą pagal gimnazijoje priimtą veiklos įsivertinimo formą, numato tobulintinas sritis. Mokytojų apklausos teiginiui „Mokykloje retai vyksta bendri aptarimai, diskusijos apie mokinių pažangą, pasiekimus“ pritarimų įvertis 1,6 (iš 4).  **Mokyklos bendruomenėje tariamasi, ir sistemingai apmąstoma, ką būtų galima atlikti geriau ar patobulinti, kaip siekti nuolatinės pažangos įvairiose aktualiausiose mokyklos veiklos srityse**  Nuo šių mokslo metų mokiniai pildo asmeninės pažangos stebėjimo Excel lenteles Microsoft Teams virtualioje platformoje.  Mokinių apklausos duomenimis, mokytojai tiki, kad kiekvienas mokinys gali padaryti pažangą (pritarimų įvertis 3.0). Tėvai įtraukiami į gimnazijos tikslų įgyvendinimą. Apklausos rezultatai parodė, kad dauguma tėvų gilinasi į mokytojų pateikiamą informaciją apie vaiko mokymąsi, pažangą, pasiekimus (pritarimų įvertis 3,0).  Gimnazijoje sukurta kolegialaus bendradarbiavimo tvarka, bendru susitarimu priimti pamokos struktūros ir pamokos stebėjimo protokolai. |
| 3. Ugdymosi procesas | 3.1. Ugdymosi planavimas  Žaneta  Virma | 2 lygis | 3 lygis | Pagerėjo | **Kiekvienas mokytojas žino, ko siekia ugdydamas mokinius.**  Gimnazijoje visi mokytojai (100 proc.) rengia ilgalaikius ugdymo dalykų planus. Metodinėje taryboje susitarta dėl ilgalaikių planų struktūros, mokinių vertinimo, integruotų pamokų ir pamokų įvairiose edukacinėse aplinkose organizavimo. Ilgalaikiai planai koreguojami atsižvelgiant į mokymosi būdą, mokinio gebėjimus ir lūkesčius. Atliktoje mokytojų apklausoje teiginio „Mokyklos metiniuose planuose numatomos integruotos veiklos (pamokos) ir projektai pritarimų vertė 3,4 (iš 4).Mokslo metų kokybė kito nuo 38 proc. iki 32,7 proc. Tai reiškia, kad 5,3 proc. mažiau mokinių negu pernai mokslo metus baigė turėdami įvertinimus nuo 6 iki 10.  Tėvų apklausoje teiginio “Su manimi tariamasi dėl ugdymo plano įgyvendinimo” pritarimų vertė 2,1 (iš 4,0).  Dalykų žinioms gilinti ir mokymosi spragoms likviduoti 5–IV klasių mokiniams teikiamos ilgalaikės konsultacijos. Palyginus 2020–2021 m. m ir 2021–2022 m. m. metinius rezultatus matyti, kad 57 proc. mokinių pagerino vokiečių k., 62 proc. geografijos, 46 proc. chemijos, 35 proc. anglų k., 39 proc. informacinių technologijų metinius rezultatus.  Siekiant pagerinti VBE, PUPP rezultatus ir atsižvelgiant į mokinių ugdymo(si) poreikius, I, III ir IV gimnazijos klasėse mokiniams siūlomi dalykų moduliai: I klasėje lietuvių k. ir literatūros, III ir IV klasėse lietuvių k. ir literatūros, matematikos, anglų k., biologijos (tik IV klasėje). Lyginant 2021–2022 m. m. I ir II pusmečių rezultatus IV klasėje pagerėjo lietuvių k. ir literatūros rezultatai (+0,39), III klasėje pagerėjo lietuvių k. (+0,5), matematikos (+0,27) bei anglų kalbos (+0,46) rezultatai , I klasėje pagerėjo lietuvių k. (+0,2) rezultatai. Apibendrinti dalykų, kuriems skirti moduliai I, III, ir IV klasėse (8 dalykų moduliai), rezultatai: 5 rezultatai pagerėjo, 3 rezultatai pablogėjo (IV klasėje – anglų k., matematika, biologija).  **Mokykloje didelis dėmesys skiriamas ugdymo proceso kokybei, mokytojų meistriškumo auginimui.**  Pagal projektą „Kokybės krepšelis“ 2021–2022 m. m. vyko dviejų metodinių grupių (gamtos ir tiksliųjų mokslų bei socialinių mokslų, menų, technologijų, fizinio ugdymo) metodinės dienos, kurių metu buvo dalijamasi patirtimi su rajono ir respublikos kolegomis. Metodinių dienų metu 100 proc. gimnazijos gamtos ir tiksliųjų mokslų mokytojų ir 60 proc. socialinių mokslų, menų, technologijų, fizinio ugdymo mokytojų dalijosi patirtimi apie pamokų organizavimą įvairiose aplinkose, vedė atvirą pamoką Krakių miestelio erdvėse. Įgytas žinias ir gebėjimus mokytojai taikė pamokose ir tai atsiliepė mokinių rezultatams. Lyginant 2020–2021 m. m ir 2021–2022 m. m. mokinių individualią pažangą matyti, kad 36 proc. mokinių pagerino mokymosi rezultatus, 28 proc. mokinių mokslo metus baigė labai gerai ir gerai. |
|  | 3.2. Mokymosi lūkesčiai ir mokinių skatinimas  Irma M.  Vaida | 2 lygis | 3 lygis | Pagerėjo | **Mokykla sudaro sąlygas formuotis aukštesniems mokinių siekiams**  2021–2022 m. m. gimnazijos mokiniai aktyviai dalyvavo konkursuose bei olimpiadose ir užėmė 55 prizines vietas. Kėdainių rajono savivaldybės Gabių mokinių rėmimo fondas 2021 metais už laimėjimus konkursuose bei olimpiadose pinigines premijas skyrė 5 gimnazijos mokiniams.  Iš „Kokybės krepšelio“ lėšų 2021–2022 m. m. organizuota vasaros stovykla, kurioje dalyvavo 27 gimnazijos mokiniai. Vykdyta apklausa atskleidė, jog stovyklos veiklose buvo pritaikytos žinios, įgytos pamokų metu (91,7 proc.). Į klausimą, ar dalyvavimas stovykloje motyvuoja siekti asmeninės pažangos, „Taip, stovykla motyvuoja siekti asmeninės pažangos“ atsakė 48 proc,, „Iš dalies motyvuoja“ 36 proc.“. Paklausus, kokias kompetencijas ugdo stovykla, 84 proc. nurodė, jog bendravimo ir pažinimo (64 proc.).  2021 m. rudenį pagerbti ir apdovanoti didžiausią pažangą padarę 9 mokiniai.  2022 m. pavasarį vykdyta pažangumo skatinimo akcija „100 dešimtukų“. Daugiausiai dešimtukų surinko IIg kl. (6,9 proc. vienam mokiniui). Akcijos ir prizai paskatino mokinių motyvaciją siekti aukštesnių mokymosi rezultatų. Gerai ir labai gerai mokslo metus baigusių 5–12 klasių mokinių 2022 metais yra 22,2 proc.  2021–2022 m. m. tęstas eTwinning projektas baltų tema, kuriame dalyvavo 9, 10 klasių mokiniai. Dalyvaujančių projekte mokinių apklausos duomenimis net 93,5 proc. respondentų tvirtino, jog projektas įdomus, 80,6 proc. atsakė, jog padėjo siekti geresnių rezultatų, o 96,8 proc. šį projektą rekomenduotų draugams. Projektas praplėtė dalykines žinias apie baltų kultūrą ir turėjo teigiamą poveikį mokinių mokymosi rezultatams: 60 proc. 10 klasės mokinių ir 26 proc. 9 klasės mokinių pasiekė lietuvių kalbos ir literatūros pagrindinį ir aukštesnįjį pasiekimų lygius. |
| 3.3. Ugdymo(si) organizavimas  Milda  Laima | 2 lygis | 3 lygis | Pagerėjo | **Siekiama prasmingos integracijos ir sudaromos galimybės mokiniams patirti įvairius mokymosi būdus ir formas**  Atliktoje mokytojų apklausoje teiginio „Mokyklos metiniuose planuose numatomos integruotos veiklos (pamokos) ir projektai“ pritarimų vertė 3,4 (iš 4). 2021–2022 m. m. elektroniniame dienyne užfiksuotos 44 integruotos pamokos. Atliktoje mokinių apklausoje teiginio „Vienose pamokose įgytas žinias tinkamai panaudojame ir kitų dalykų pamokose“ pritarimų vertė 2,3 (iš 4) , o mokytojų apklausoje – „Skatinu mokinius atliekant užduotis panaudoti žinias, įgytas ir kitų dalykų pamokose“ – 3,4 (iš 4).  Iš pokalbių su mokytojais ir iš dalykų ilgalaikių planų nustatyta, kad 2021–2022 m. m. vykdyti tarpdalykiniai projektai: „eTwinning (matematika, lietuvių kalba ir literatūra) ir MEPA.  Per 2021–2022 m. m. mokiniai išvykų metu dalyvavo 31 edukacinėje programoje. Jose dominuoja gamtosauginė ir istorinė tematika.  Nuotolinio mokymo laikotarpiu mokytojai atrado naują pamokos formą – nuotolinius susitikimus su įvairių sričių specialistais, žymiais Lietuvos menininkais, rašytojais ir pan. Per mokslo metus suorganizuoti 26 susitikimai (rašytojai T. Dirgėla, Vytautas V. Landsbergis, L. Bitvinskis, gamtininkas S. Paltanavičius ir kt).  Vis daugiau pamokų mokytojai organizuoja ne klasėse, o už klasės ribų. 2021–2022 m. m. kitose edukacinėse erdvėse vyko 96 pamokos. Gimnazijos išorinėse erdvėse vyko lietuvių kalbos, gamtos, biologijos, pasaulio pažinimo, užsienio kalbų, matematikos, dailės pamokos. Istorinių žinių mokiniai sėmėsi pamokose, kurios vyko gimnazijos muziejuje, Krakių miestelio erdvėse. Mokytojų apklausos teiginio „Su mokiniais aptariu, kaip išmoktus dalykus galės pritaikyti gyvenime, planuojant karjerą“ pritarimų vertė 3,3 (iš 4).  Atliktos apklausos duomenimis teiginio „Jei būčiau mokyklos direktorius (-ė), tikrai siekčiau, kad pamokos būtų įdomesnės, įvairesnės“, mokinių pritarimų vertė 3,0 (iš 4). Mokytojų apklausos teiginio „Stengiuosi mokiniams pateikti užduotis ir medžiagą, kurios ir mergaitėms, ir berniukams būtų įdomios“ pritarimų vertė 3,2 (iš 4), o teiginio „Pamokoje naudojamos užduotys ir medžiaga dažniausiai būna įdomios“ mokinių pritarimų vertė 1,8 (iš 4).  Mokytojai naudoja įvairias kompiuterines technologijas, skaitmenines mokymo priemones, mobiliąsias aplikacijas: www.quizalize.com, www.flippity.com, www.mentimeter.com, www.kahoot.it, internetinę reflektavimo sistemą „Reflectus“, www.egzaminatorius.lt, [www.etest.lt](http://www.etest.lt/).  Ugdymo procese naudojami elektroniniai vadovėliai: Eduka, Insight, Family and friends, Vaivorykštė, Ekonomika per 31 valandą.  Įgyvendinant projektą „Kokybės krepšelis” sukurtas suskaitmenintas lietuvių kalbos ir literatūros Ig–IIg klasėms bei matematikos 8 ir Ig klasėms ugdymo turinys. Užduočių banką kūrė 5 mokytojų ir specialiosios pedagogės komanda. Per dvejus mokslo metus 8–9 klasės matematikai paruošta 31 proc. ir 9–10 klasės lietuvių kalbai ir literatūrai 69 proc. skaitmeninio ugdymo turinio. Iš jų 6 proc. pritaikyta mokiniams, turintiems specialiųjų ugdymosi poreikių.  Savivaldis mokymas(is) gimnazijoje išlieka kaip tobulintina sritis. Mokinių apklausos duomenimis klausimą „Mes patys galime pasirinkti, kaip (kokiu būdu) atlikti užduotis“ mokiniai įvertino 1,6 (iš 4), o klausimą „Mūsų mokykloje per pamokas daugiausiai kalba mokytojai“ įvertino 2,7 (iš 4). Mokinių apklausos teiginio „Mokytoja dažnai skatina mus aktyviai mokytis (teikti pavyzdžius, argumentuoti ir pan.)“ įvertis 2,5 (iš 4). |
| 3.4. Mokymasis  Jovita  Indrė | 2 lygis | 2 lygis | Liko tokie patys | **Mokiniai geba išsikelti mokymosi tikslus, savarankiškai pasirinkti užduočių atlikimo būdą, susirasti reikiamą informaciją ir priemones, skatinami mąstyti, kelti problemas, įsivertinti mokymąsi**  Gimnazijoje už „Kokybės krepšelio“ lėšas įsigyta ir naudojama reflektavimo sistema „Reflectus“, skirta mokiniams reflektuoti savo jausmus, išgyvenimus, sunkumus ir džiaugsmus mokantis, įsivertinti savo darbą. 22 gimnazijos mokytojai baigė „Reflectus” ilgalaikę mokymų programą. Kaip rodo mokytojų apklausa, šiuo metu 35 proc. mokytojų naudoja „Reflectus“ savo pamokose. 27 proc. 5–8, Ig–IVg klasių mokinių naudoja „Reflectus“ mobiliąją aplikaciją, visi apklausti mokytojai (100%) teigė, kad naudoja ir kitus refleksijos metodus (apklausas, pokalbius, Kahoot, Quizziz, Mentimeter programėles, „Pickers“ korteles, „Flippity“ – atrakink skryneles, nebaigtų sakinių ir šviesoforo metodus, žaidimą „Stok – Sėsk“). Įvairių refleksijos metodų taikymas skatina mokinių motyvaciją reflektuoti, geriau suprasti gero darbo ir jo atlikimo reikalavimus. Mokinių apklausos duomenimis „Beveik kiekvienoje pamokoje paliekama laiko permąstyti, ko išmokome, kas trukdė geriau mokytis mokinių įvertinimas 2,0 (iš 4)“. Mokytojų apklausos duomenimis teiginių „Pamokoje laiko pakanka su mokiniais aptarti kaip jiems sekasi mokytis ir tobulėti“ ir „Kiekvienoje pamokoje palieku mokiniams pakankamai laiko permąstyti, ko išmoko, kas jiems trukdė geriau mokytis“ vertinimas 2,8 (iš 4). 2021–2022 m. m. 36 proc. mokinių padarė individualią pažangą, tai yra 2 proc. daugiau negu praėjusiais mokslo metais.  Mokinių apklausa rodo, kad teiginį „Dažnai bendradarbiaujama įvairios sudėties ir dydžio grupelėse“ mokiniai vertina 2,2 (iš 4). Mokytojų apklausa rodo, kad teiginys „Sudarau sąlygas mokiniams mokytis kartu, dalytis tarpusavyje įgytomis žiniomis ir patirtimi“ vertinamas 3,5 (iš 4), teiginys „Skiriu mokiniams užduotis, kurias jie turi atlikti porose, grupėse“ vertinamas 3,1 (iš 4). 82 proc. mokytojų suteikia galimybę mokiniams mokytis porose/grupėse.  Kaip rodo mokytojų apklausa, 98 proc. gimnazijos pedagogų naudojasi „Microsoft Teams“ aplinka. Nedidelė dalis mokytojų šiais mokslo metais naudojo gimnazijoje esančią hibridinės klasės įrangą nuotoliniam mokymui. Mokiniai būdami namuose galėjo pilnavertiškai mokytis, buvo skatinami patys įsitraukti į ugdymo procesą, bendradarbiauti su mokytoju ir prisiimti atsakomybę už mokymosi rezultatus. |
| 3.5. (Įsi)vertini-mas ugdymui  Asta  Aušra | 2 lygis | 3 lygis | Pagerėjo | **Ugdant naudojamos įvairios vertinimo formos, susitarta dėl individualios pažangos stebėsenos**  Mokytojai teiginį „Mokau mokinius įsivertinti savo pasiekimus ir pažangą“ vertina 3,4 (iš 4). Mokiniai teiginį „Mes dažnai su mokytojais aptariame, kaip mums sekasi mokytis, tobulėti“ vertina 2,2 (iš 4), o tėvai „Savo vaiko mokymąsi, jo daromą pažangą aš periodiškai aptariu su klasės vadovu arba mokytojais“ vertina 2,8 (iš 4) ir teiginį „Aš gilinuosi į mokytojų pateikiamą informaciją apie mano vaiko mokymąsi, pažangą, pasiekimus, mokymosi spragas“ vertina 3,1 (iš 4).  Mokytojai teiginį „Su mokiniais aptariu, kokie bus jų pasiekimų vertinimo kriterijai“ vertina 3,6 (iš 4). Mokiniai „Man yra aišku už ką mokytojai rašo gerą ar blogą pažymį“ vertina 2,4 (iš 4). Tuo tarpu tėvai tą patį teiginį vertina 2,9 (iš 4).  Mokytojai teiginį „Grįžtamąją informaciją mokiniams teikiu, siekdamas jiems padėti geriau mokytis“ vertina 3,3 (iš 4) ir „Tikiu, kad kiekvienas mokinys gali padaryti pažangą“ vertina 3,4 (iš 4). Mokytojai teikdami grįžtamąją informaciją mokiniams atkreipia dėmesį į jų padarytas klaidas (3,4 iš 4), prašo įsivertinti savo atliktas užduotis (3,3 iš 4), sudaro sąlygas mokiniams vertinti vienas kito atliktas užduotis (3,1 iš 4). Jei mokiniai prašo, mokytojai konsultuoja mokinius po pamokų (3 iš 4).  Mokiniai teiginį „Dažnai vertiname ne tik savo, bet ir draugų atliktas užduotis, kūrinius, idėjas“ vertina 2,3 (iš 4). Galimybę nueiti į konsultacijas vertina 2,6 (iš 4). Tėvai galimybę vaikui konsultuotis su mokytoju vertina 2,5 (iš 4) ir kad mokytojas visuomet paaiškina, jei vaikas nesupranta, vertina 2,5 (iš 4). |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Kokybės lygis | Aprašomieji veiklos kokybės  vertinimai | Procentinė  vertė | Išvada |
| 4 lygis | ***Labai gera***: veiksminga, išskirtinė, kryptinga, savita, kūrybiška | 90 proc. ir daugiau | Verta paskleisti už mokyklos ribų |
| 3 lygis | ***Gera****:* viršija vidurkį, tinkama, paveiki, potenciali, lanksti | 60–89 proc. | Verta paskleisti pačioje mokykloje |
| 2 lygis | ***Patenkinama****:* vidutiniška, nebloga, nesisteminga, neišskirtinė | 31–59 proc. | Mokykloje yra ką tobulinti, verta sustiprinti ir išplėtoti |
| 1 lygis | ***Prasta****:* nepatenkinama, neveiksminga, netinkama, nekonkreti | 11–30  proc. | Veiklą būtina tobulinti. Mokyklai reikalinga išorinė pagalba. |
| N lygis | ***Labai prasta****:* nepriimtina | Iki 10 proc. | Būtina imtis radikalių pokyčių. Mokyklai būtina skubi išorinė pagalba |